ຈີນສັ່ງໃຫ້ ຄວບຄຸມ ການໃຊ້ອິນເຕີແນັດ ໃນທິເບດ
ຜູ້ນຳພັກຄອມມູນິສຈີນໃນທິເບດ ມີຄຳສັ່ງ ໃຫ້ຄວບຄຸມ ການໃຊ້ອິນເຕີແນັດ ແລະໂທລະສັບມືຖື.
ເຈົ້າໜ້າທີ່ອະວຸໂສສຸດຂອງຈີນໃນທິເບດ ຮຽກຮ້ອງໃຫ້ພວກເຈົ້າໜ້າທີ່ທ້ອງຖິ່ນ ຄວບຄຸມການ ໃຊ້ອິນເຕີແນັດແລະໂທລະສັບເຄື່ອນທີ່ ຢູ່ໃນທິເບດ ຂະນະທີ່ປັກກິ່ງກະກຽມເປີດກອງປະຊຸມ ສະພາປະຊາຊົນແຫ່ງຊາດແລະຊາວທິເບດໄວ້ອາໄລໃຫ້ແກ່ພວກທີ່ເສຍຊີວິດໃນການປະທ້ວງ ຕໍ່ຕ້ານການປົກຄອງຂອງຈີນ ໜັງສືພິມທິເບດລາຍວັນຂອງທາງການຈີນ ໄດ້ອ້າງຄຳເວົ້າຂອງທ່ານ Chen Quangguo ຫົວໜ້າພັກຄອມມູນິສໃນທິເບດ ທີ່ກ່າວວ່າ ການຮັກສາສະຖຽນລະພາບ ຢູ່ໃນທິເບດ ແມ່ນ ໝາຍເຖິງທຸກສິ່ງຢ່າງ ອົງປະກອບທີ່ພາໃຫ້ເກີດຄວາມບໍ່ທຸ່ນທ່ຽງ ຈະຕ້ອງຖືກຄວບຄຸມແລະ ທຸກວຽກງານໃນການຮັກສາສະຖຽນລະພາບຈະຕ້ອງໄດ້ລົງເລິກ ນອກນັ້ນທ່ານຍັງກ່າວວ່າ ກຳລັງຮັກສາຄວາມສະຫງົບຕ້ອງທັບມ້າງກຳລັງທີ່ເປັນປໍລະປັກນຳ ພາໂດຍອົງດາໄລລາມະ ຜູ້ນຳທາງດ້ານຈິດໃຈຂອງຊາວທິເບດທີ່ລີ້ໄພຢູ່ໃນຕ່າງປະເທດ ຊຶ່ງ ເປັນທີ່ເຄົາລົບນັບຖືຢ່າງກວ້າງຂວາງຢູ່ນອກປະເທດຈີນ ຂະນະທີ່ປັກກິ່ງກ່າວຫາພະອົງວ່າຍຸ ແຍ່ໃຫ້ມີການກໍ່ກະບົດຢູ່ໃນເຂດທິເບດນັ້ນ ໃນໄລຍະສອງສາມອາທິດຜ່ານມານີ້ ຈີນໄດ້ສົ່ງທະຫານ ແລະຕຳຫຼວດຈຳນວນຫຼາຍພັນຄົນ ໄປຍັງເຂດທິເບດ ໃນຄວາມພະຍາຍາມ ເພື່ອປ້ອງກັນບໍ່ໃຫ້ພວກນັກເຄື່ອນໄຫວຊາວທິເບດ ຈູດເຜົາໂຕເອງຕາຍ ເພື່ອປະທ້ວງການມີໜ້າຂອງຈີນຢູ່ໃນເຂດດັ່ງກ່າວ